**ODRŽAVANJE OBVEZNIH EDUKACIJA ZA POLJOPRIVREDNIKE**

**U SKLOPU POLJOPRIVREDNOG SAJMA CROAGRO 2023.**

**UZ BESPLATAN ULAZ NA SAJAM**

U terminu **od 30.11. do 03.12.2023.** na Zagrebačkom velesajmu održat će se **CROAGRO, međunarodni sajam poljoprivrede, poljoopreme i mehanizacije**. CroAGRO je poljoprivredni sajam u Hrvatskoj koji se održava u zatvorenim, grijanim i uređenim prostorima po uzoru na najbolje europske sajmove poljoprivrede. Radno vrijeme Sajma je četvrtak - subota od 10 do 19 sati te nedjelja od 10 do 18 sati. Na Sajmu će se prezentirati visokotehnološki proizvodi i usluge svih relevantnih subjekata u sektoru poljoprivrede i prehrambene industrije uz B2B susrete i razmjenu iskustava i znanja. Osim izlagačkog dijela Sajam ima i prateći program – skupove, konferencije i radionice.

U sklopu Sajma **održat će se i edukacije za poljoprivrednike** korisnike potpora za *IAKS mjere ruralnog razvoja* i *mlade poljoprivrednike* koji su u obvezi odslušati navedene edukacije kako bi ostvarili pravo na isplatu potpore u skladu s odredbama Pravilnika o provedbi izravne potpore poljoprivredi i IAKS mjera ruralnog razvoja za 2023. godinu („Narodne novine“, br. 25/23, 51/23, 56/23 i 65/23).

Stjecanje stručnog znanja o održivim praksama, agro-okolišna pitanja i inovacije vrlo su važna za promicanje gospodarskog rasta i razvoja ruralnih područja u Hrvatskoj, a posebice za poljoprivredne proizvođače. Sva poljoprivredna gospodarstva koja su prilikom podnošenja **Jedinstvenog zahtjeva za potporu** u 2023. godini zatražila plaćanje za *eko sheme, proizvodno vezana plaćanja (PVP), IAKS mjere i mlade poljoprivrednike* preuzeli su obvezu pohađanja izobrazbe. **Edukacije za poljoprivredne proizvođače su besplatne, a provode ih savjetnici korisnici Intervencije 78.01. koji uključuju Upravu za stručnu podršku razvoju poljoprivrede Ministarstva poljoprivrede („Savjetodavnu službu“), Hrvatsku agenciju za poljoprivredu i hranu te privatne savjetnike.**

**Edukacije će se održati prema sljedećem rasporedu:**

|  |  |  |  |  |
| --- | --- | --- | --- | --- |
| **Datum** | **Vrijeme** | **Tema** | **Predavači** | **Dvorana** |
| 30.11.2023., ČETVRTAK | 12 - 18h | [IAKS mjere](https://www.savjetodavna.hr/eventer/iaks-mjere-2023-256/edate/2023-11-30/) | dr.sc. Dario Ivić i dr.sc. Drago Solić, Hrvatska agencija za poljoprivredu i hranu  Tel:  099 161 6170  e-mail: [sandra.zelic@hapih.hr](mailto:sandra.zelic@hapih.hr) | KONGRESNA DVORANA |
| 02.12.2023., SUBOTA | 10 - 16h | [Izobrazba mladih poljoprivrednika](https://www.savjetodavna.hr/eventer/izobrazba-mladih-poljoprivrednika-2023-63/edate/2023-12-02/) | dr.sc. Marin Kukoč, dipl.ing.agr.,  Ovlašteni agronom, privatni savjetnik  Tel: 091 2280 655  e-mail: [marin@spartium-consulting.hr](mailto:marin@spartium-consulting.hr) | KONGRESNA DVORANA |
| 03.12.2023., NEDJELJA | 11 - 17h | [IAKS mjere](https://www.savjetodavna.hr/eventer/iaks-mjere-2023-268/edate/2023-12-03/) | Amalija Misir-Čujko, dipl.ing.agr.,  privatni savjetnik  Tel: 095 516 7751  e-mail: [amacujko@yahoo.com](mailto:amacujko@yahoo.com) | KONGRESNA DVORANA |

**Pozivamo poljoprivrednike da se prijave na edukacije** **putem mrežne stranice Uprave za stručnu podršku razvoju poljoprivrede Ministarstva poljoprivrede:** [**www.savjetodavna.hr/tecajevi**](http://www.savjetodavna.hr/tecajevi)**ili klikom na naziv teme u tablici koji direktno vodi na stranicu pojedine edukacije.** Izobrazbu prema Pravilnikom propisanoj tematici, ovisno o uvjetima intervencija Strateškog plana ZPP Republike Hrvatske za razdoblje 2023. – 2027., može završiti nositelj ili član obiteljskog poljoprivrednog gospodarstva, odnosno odgovorna osoba ili osoba ovlaštena od strane odgovorne osobe u slučaju ostalih organizacijskih oblika poljoprivrednog gospodarstva.

**Polaznici edukacije imaju besplatan ulaz na Sajam.** Nakon prijave na edukaciju, na svoju e-mail adresu, prijavljeni korisnici će zaprimiti obrazac koji je potrebno zamijeniti za ulaznicu na blagajni Sajma.